Φάμπιαν Ντζίζγκα

Ο Φαμπιάν Ντρίζγκα (πολωνικά: Fabian Drzyzga, 3 Ιανουαρίου 1990, Μπορντώ) είναι Πολωνός διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα της Φενέρμπαχτσε Κωνσταντινούπολης στο Πρωτάθλημα Τουρκίας, στη θέση του πασαδόρου.

 Οικογενειακά στοιχεία 
Ο Φαμπιάν Ντρίζγκα γεννήθηκε το 1990 στο Μπορντώ της Γαλλίας, αφού ο πατέρας του Βόιτσεχ, επίσης πετοσφαιριστής, αγωνιζόταν τότε στην Ζ.Σ.Α. Μπορντώ. Ο Βόιτσεχ Ντρίζγκα, εκτός από διεθνής πετοφαιριστής, υπήρξε και προπονητής του αθλήματος σε μεγάλους συλλόγους και πλέον είναι σχολιαστής αγώνων βόλλεϋ στο κανάλι Πόλσατ, ένα από τα μεγαλύτερα της Πολωνικής τηλεόρασης. Ο μεγαλύτερος αδελφός του Φάμπιαν, Τόμας (1985-) υπήρξε επίσης πετοσφαιριστής και στη συνέχεια έγινε προπονητής πετοσφαίρισης.
Ο Φάμπιαν Ντρίζγκα είναι παντρεμένος με τη Μόνικα Κρόλ από τις 3 Οκτωβρίου 2016.

 Καριέρα 
Ο Φαμπιάν Ντρίζγκα ξεκίνησε να ασχολείται με το βόλλεϋ το 2002 σε ηλικία 12 ετών, εντασσόμενος στα τμήματα υποδομής της Α.Ζ.Σ. Όλστιν, της ομώνυμης πόλης της Πολωνίας, στην οποία τότε προπονητής της ανδρικής ομάδας ήταν ο πατέρας του. Την Άνοιξη του 2003 αγωνιζόμενος με την ομάδα εφήβων της Α.Ζ.Σ. Όλστιν κατέκτησε τη δεύτερη θέση στο αντίστοιχο πρωτάθλημα. Τότε η οικογένειά του μετακόμισε στη Βαρσοβία, οπότε ο Ντρίζγκα εντάχθηκε στη Βόλα, ομάδα της πολωνικής πρωτεύουσας. Με τα τμήματα υποδομής της Βόλα έχει αρκετές διακρίσεις σε διάφορες ηλικιακές κατηγορίες εφήβων κσι νέων. Παρότι αγωνίζεται συνήθως με μεγαλύτερους σε ηλικία και εμπειρότερους συμπαίκτες, γίνεται σταδιακά ο ηγέτης του εκάστοτε τμήματος, όπως τον χαρακτήρισε ο αθλητικός ιστοχώρος Σπότοβι Φάκτι ενώ ο προπονητής του, ο Πολωνός Κρίστοφ Φέλζτακ, αναφέρει ότι έχει φυσικό χάρισμα και ηγετικές ικανότητες.Φάμπιαν Ντρίζγκα - Στοχεία καριέρας sportowefakty.wp.pl  
To 2008 κάνει το άλμα για την Α.Ζ.Σ Τσεστοχόβα, που αγωνίζεται στην Α΄ Εθνική κατηγορία της Πολωνίας. Το 2009, ο 19χρονος τότε Φαμπιάν τιμήθηκε με το βραβείο "Αποκάλυψη του Έτους" στο δημοψήφισμα του εβδομαδιαίου περιοδικού Σούπερ Βόλλεϋ,Αποτελέσματα της IV δημοσκόπησης του Super Volley siatkowka24.pl  και το 2012 κατακτά με την ομάδα του το Ευρωπαϊκό Τσάλεντζ Καπ.

Το 2012 επιστρέφει στη Βαρσοβία για την Πολυτέχνικα, και το 2013 κάνει το μεγάλο άλμα, εντασσόμενος στην πρωταθλήτρια Πολωνίας Ρεσόβια της πόλης Ζέσουφ,O Φαμπιάν Ντρίζγκα στη Ρεσόβια www.polskieradio.pl   όπου πλέον καθιερώνεται ως ένας από τους μεγαλύτερους πασαδόρους στον χώρο όχι μόνο της πολωνικής αλλά και της παγκόσμιας πετοσφαίρισης.2021 VNL Best Setter Fabian Drzyzga (vid) www.facebook.com  Με τη Ρεσόβια ο Φάμπιο, όπως είναι το προσωνύμιό του κατακτά το ασημένιο μετάλλιο στο Τσάμπιονς Λιγκ το 2015, το Πρωτάθλημα Πολωνίας το 2014-15, το Σούπερ Καπ Πολωνίας το 2013 και ακόμα δυο δεύτερες θέσεις του πρωταθλήματος (2013-14 και 2015-16) και το ασημένιο μετάλλιο Κυπέλλου Πολωνίας το 2015. Σε ατομικό επίπεδο ανακηρύσσεται ως ο καλύτερος πασαδόρος του Τσάμπιονς Λιγκ και του Κυπέλλου Πολωνίας το 2015.

Το καλοκαίρι του 2017 και ενώ είναι σχεδόν σίγουρη η μεταγραφή του στην Ιταλική Γκρουπ Μόντσα (π. Βόλεϊ Μιλάνο),Fabian Drzyzga przenosi się za granicę. Zaskakujący transfer rozgrywającego (Ο Fabian Drzyzga μετακομίζει στο εξωτερικό. Μια μεταγραφή έκπληξη του στρατηγού) www.sport.pl   ο Ολυμπιακός τον πείθει να μετακομίσει στον Πειραιά σε μια από τις μεγαλύτερες ίσως μεταγραφές στην ιστορία του τμήματος πετοσφαίρισης της ερυθρόλευκης ομάδας.O Φαμπιάν Ντρίζγκα στον Ολυμπιακό  www.osfp.gr
Ο μεγάλος Πολωνός πασαδόρος την περίοδο 2017-18 οδήγησε τον Ολυμπιακό Πειραιώς όχι μόνο στον θρόνο του Πρωταθλητή Ελλάδας μετά από τρία χρόνια, αλλά και με τις εκπληκτικές του εμφανίσεις στο Ασημένιο Μετάλλιο του Τσάλεντζ Καπ, επαναφέροντας την ομάδα του Πειραιά στο ευρωπαϊκό προσκήνιο μετά από αρκετά χρόνια απουσίας.
Στο τέλος της περιόδου ο αγαπημένος Φάμπιο των ερυθρόλευκων φιλάθλων δέχθηκε μια μεγάλη προσφορά από τη ρωσική Λοκομοτίβ Νοβοσιμπίρσκ, που ούτε ο ίδιος μπορούσε να αρνηθεί, ούτε ο Ολυμπιακός να την καλύψει. Έτσι ο Φάμπιαν Ντρίζγκα αναχώρησε για την ομάδα της Σιβηρίας, στην οποία είχε προπονητή τον άλλοτε άσσο των ερυθρόλευκων Πλάμεν Κονσταντίνοφ και συμπαίκτη τον Σέρβο ακραίο Μάρκο Ίβοβιτς, γνωστό του από τη Ρεσόβια Ζέσουφ.Στην Λοκομοτίβ Νοβοσιμπίρσκ ο Ντρίζγκα sportsfeed.gr 
Στα δύο χρόνια που έμεινε στη Λοκομοτίβ κατέκτησε το Πρωτάθλημα Ρωσίας 2019-20, και στο τέλος εκείνης της περιόδου επέστρεψε την πατρίδα του για την παλιά του ομάδα Ρεσόβια.
Ο Φάμπιαν Ντρίζγκα συνεχίζοντας τις εξαιρετικές του εμφανίσεις συνέβαλε στην ανάκαμψη της πολωνικής ομάδας, που είχε χάσει την αίγλη των προηγούμενων ετών, οδηγώντας την μετά από έξι χρόνια στην πρώτη τριάδα του Πρωταθλήματος Πολωνίας την περίοδο 2022-23 (3η θέση), αλλά και κυρίως στην κατάκτηση του Κυπέλλου CEV το 2024.Η συμβολή του Ντρίζγκα στη Ρεσόβια και η αποχώρησή του το 2024 www.assecoresovia.pl  
Το Καλοκαίρι του 2024, θεωρώντας ότι έχει κλείσει ο κύκλος του στη Ρεσόβια αποδέχτηκε πρόταση της Φενέρμπαχτσε και εντάχθηκε στην ομάδα της Κωνσταντινούπολης.Fabian Drzyzga zagra w Turcji (Στην Τουρκία θα παίξει ο Φάμπιαν Ντρίζγκα) siatka.org  
Όταν η τουρκική ομάδα επισκέφτηκε τον Πειραιά για τον αγώνα με τον Ολυμπιακό στα πλαίσια του Τσάμπιονς Λιγκ τον Δεκέμβριο του 2024, ο Φάμπιαν Ντρίζγκα αναφέρθηκε στην περίοδο που αγωνίστηκε στους ερυθρόλευκους, τονίζοντας ότι του έλειψε ο Ολυμπιακός και ο κόσμος του.Έλειψε στον Φαμπιαν Ντριζγκα ο Ολυμπιακός και ο κόσμος του www.volleynews.gr Ολυμπιακός – Φενέρμπαχτσε: Η επιστροφή του Φαμπιάν Ντρζίζγκα και η ξεχωριστή ανάρτηση volleyland.gr  Πριν την έναρξη του αγώνα η διοίκηση των ερυθρόλευκων τίμησε με αναμνηστική πλακέτα τον σπουδαίο Πολωνό πασαδόρο για την προσφορά του στο σύλλογο.Τίμησε τον Ντρίζγκα ο Θρύλος (video) www.gavros.gr 

 Διεθνής καριέρα 
Η σταδιοδρομία του Φαμπιάν Ντρίζγκα στις εθνικές ομάδες της Πολωνίας ξεκίνησε το 2006, με τη συμμετοχή του στην Εθνική Εφήβων, με την οποία κατέκτησε το Χρυσό μετάλλιο στους αγώνες της Ομοσπονδίας Κρατών Ανατολικής Ευρώπης (EEVZA) την ίδια χρονιά,Ομοσπονδία χωρών Ανατολικής Ευρώπης (EEVZA)  www-old.cev.eu καθώς και το ασημένιο μετάλλιο στο Ευρωπαϊκό Πρωτάθλημα Κ-18, το 2007 στην Αυστρία.Ευρωπαϊκό Πρωτάθλημα Εφήβων (Κ18) 2007 www-old.cev.eu Εθνική Πολωνίας Κ18 το 20 www-old.cev.eu   Στη συνέχεια μεταπήδησε στην ομάδα Νέων και το 2009 κλήθηκε για πρώτη φορά στην Εθνική Ανδρών Πολωνίας, σε ηλικία 19 ετών. 
Η πρώτη του συμμετοχή στην Εθνική ομάδα της χώρας του έγινε σε ενα φιλικό εναντίον της Γαλλίας το 2010. Σταδιακά έγινε ο βασικός πασαδόρος της Πολωνικής Εθνικής ομάδας Ανδρών, με την οποία κατέκτησε το Χρυσό μετάλλιο στο Παγκόσμιο Πρωτάθλημα του 2014, Υπόκλιση στην Παγκόσμια Πολωνία (photos - πανόραμα) www.volleynews.gr  www.fivb.org καθώς και τα Χάλκινα μετάλλια στο Ευρωπαϊκό Πρωτάθλημα του 2011 και στο Παγκόσμιο Κύπελλο του 2015. Επίσης συμμετείχε με την Εθνική Πολωνίας στους Ολυμπιακούς Αγώνες του Ρίο το 2016, όπου η Πολωνία κατετάγη στις θέσεις 5–8.
Το 2018 ο Φάμπιαν Ντρίζγα κατηύθυνε με μαεστρία την Πολωνία στον τρίτο μεγάλο τίτλο της και δεύτερο δικό του, στο Χρυσό Μετάλλιο του Παγκοσμίου Πρωταθλήματος.Παγκόσμια πρωταθλήτρια πάλι η Πολωνία με πρωταγωνιστή τον Ντρίζγκα www.volleynews.gr  Οι επιτυχίες του συνεχίστηκαν με την κατάκτηση το 2019 του Παγκοσμίου Κυπέλλου και των Χάλκινων Μεταλλίων στο Νέισονς Λιγκ, (που από το 2018 αντικατέστησε το Γουόρλντ Λιγκ) και στο Ευρωπαϊκό πρωτάθλημα.Ευρωπαϊκό πρωτάθλημα 2019: Η Πολωνία παρηγορήθηκε με το χάλκινο μετάλλιο www.volleynews.gr  Το 2021 πρόσθεσε δύο ακόμα σημαντικά μετάλλια στην κατοχή του: το Ασημένιο στη δεύτερη διοργάνωση του Νέισονς Λιγκ στην οποία ανακηρύχθηκε καλύτερος πασαδόρος, καθώς και το Χάλκινο στο Ευρωπαϊκό πρωτάθλημα πετοσφαίρισης.

 Διεθνείς τίτλοι - Διακρίσεις 
Θερινοί Ολυμπιακοί Αγώνες
 5η–8η θέση 2016 Ρίο ντε Τζανέιρο, ΒραζιλίαΠαγκόσμιο Πρωτάθλημα
  2014: Πολωνία
  2018: Βουλγαρία - Ιταλία

Παγκόσμιο Κύπελλο
  2019: Ιαπωνία
  2015: ΙαπωνίαΝέισονς Λιγκ
  2021: Ρίμινι, Ιταλία
  2019: Σικάγο, Η.Π.Α.

Ευρωπαϊκό Πρωτάθλημα
  2011: Αυστρία - Τσεχία
  2019: Γαλλία - Σλοβενία - Βέλγιο - Ολλανδία
  2021: Πολωνία - Τσεχία - Φινλανδία - ΕσθονίαΕυρωπαϊκό πρωτάθλημα Εφήβων (Κ18)
  2007: Αυστρία

Πρωτάθλημα Ανατολικής Ευρώπης Εφήβων (EEVZA)
  2006

 Συλλογικοί τίτλοι - Διακρίσεις 
 Διεθνείς διοργανώσεις Κύπελλο CEV
  2024 (Ρεσόβια Ζέσουφ)

Τσάλεντζ Καπ
  2012 (Α.Ζ.Σ. Τσεστοχόβα)
  2018 (Ολυμπιακός Πειραιώς)Τσάμπιονς Λιγκ
  2015 (Ρεσόβια Ζέσουφ)

 Εθνικά Πρωταθλήματα 
1 Πρωτάθλημα Πολωνίας
 2014-15 (Ρεσόβια Ζέσουφ)
 2η Θέση: 2013-14, 2015-16 (Ρεσόβια Ζέσουφ)
 3η Θέση: 2022-23 (Ρεσόβια Ζέσουφ)1 Πρωτάθλήμα Ελλάδας
 2017-18 (Ολυμπιακός Πειραιώς)

1 Πρωτάθλημα Ρωσίας
 2019-20 (Λοκομοτίβ Νοβοσιμπίρσκ)

 Εθνικά Κύπελλα 1 Σούπερ Καπ Πολωνίας
 2013 (Ρεσόβια Ζέσουφ)

1 Λιγκ Καπ Ελλάδας
 2018 (Ολυμπιακός Πειραιώς)Κύπελλο Πολωνίας
 2η θέση: 2015 (Ρεσόβια Ζέσουφ)

 Αναπτυξιακές κατηγορίες 
1 Πρωτάθλημα Πολωνίας Παίδων
 2003 (Α.Ζ.Σ. Όλστιν)1 Πρωτάθλημα Πολωνίας Εφήβων
 2005 (Βόλα Βαρσοβίας)
 2η θέση: 2006 (Βόλα Βαρσοβίας)
 3η θέση: 2004 (Βόλα Βαρσοβίας)

1 Πρωτάθλημα Πολωνίας Νέων
 2008 (Α.Ζ.Σ. Τσεστοχόβα)
 2η θέση: 2005, 2007 (Βόλα Βαρσοβίας)

 Ατομικές διακρίσεις 
 Πρωτάθλημα Πολωνίας Εφήβων 2006: Καλύτερος πασαδόρος
 Πρωτάθλημα Πολωνίας Νέων 2008: Καλύτερος πασαδόρος
 Τσάμπιονς Λιγκ 2015: Καλύτερος πασαδόρος τελικής φάσης
 Κύπελλο Πολωνίας 2015: Καλύτερος πασαδόρος
 Πρωτάθλημα Ελλάδας 2017-18: Πολυτιμότερος Παίκτης 9ης αγωνιστικής O Φαμπιάν Ντρίζγκα αναδείχτηκε MVP Βίκος Cola της 9ης αγωνιστικής volleyland.gr  - Κορυφαία επτάδα πρωταθλήματος Οι κορυφαίοι του Πρωταθλήματος 2017-18 www.volleyleague.gr 
 Νέισονς Λιγκ 2021: Καλύτερος πασαδόρος τελικής φάσης
 Πρωτάθλημα Πολωνίας 2022-23: Κορυφαία επτάδα Κανονικής περιόδου Drużyna rundy zasadniczej Plus Ligi (Πρωτάθλημα Πολωνίας 2022-23: Κορυφαία επτάδα Κανονικής περιόδου) www.plusliga.pl 

 Κρατικά βραβεία 
Ο Φαμπιάν Ντρίζγκα αποτελεί μια από τις μεγαλύτερες αθλητικές φυσιογνωμίες της Πολωνίας αφού στις 27 Οκτωβρίου 2014 ο Πολωνός Πρόεδρος Μπρόνισλαβ Κομορόβσκι τον βράβευσε με τον «Χρυσό Σταυρό Αξίας», για τα εξαιρετικά του αθλητικά επιτεύγματα και για την προβολή των Πολωνών στον Κόσμο. Βραβεύτηκε επίσης το 2018 μαζί με όλη την Εθνική ομάδα της Πολωνίας με το παράσημο «Τάγμα της Αναγέννησης της Πολωνίας» μετά την κατάκτηση του Παγκοσμίου Πρωταθλήματος Πετοσφαίρισης.
 2014 60px|Ribbon Κρατικός Πολωνικός Χρυσός Σταυρός Αξίας Πολωνικός Σταυρός Αξίας prawo.sejm.gov.pl 
 2018''' 60px|Ribbon Τάγμα της Αναγέννησης της Πολωνίας Κρατικά βραβεία στους Παγκόσμιους Πρωταθλητές Βόλεϊ Ανδρών 2018 

 Παραπομπές 

 Εξωτερικοί σύνδεσμοι - Πηγές 
 Φάμπιαν Ντρίζγκα: Παρουσίαση - Ατομικά στοιχεία - Ομάδες - Τίτλοι - Διακρίσεις  volleybox.net
 Φάμπιαν Ντρίζγκα: Παρουσίαση - Ομάδες - Αγώνες - Στατιστικά globalsportsarchive.com
 Φάμπιαν Ντρίζγκα: Ατομικά στοιχεία - Ομάδες - Τίτλοι www.volleyleague.gr
 Φάμπιαν Ντρίζγκα: Ευρωπαϊκή παρουσία www-old.cev.eu
 Φάμπιαν Ντρίζγκα: Ατομικά στοιχεία www.fivb.org 
 Μεταγραφική βόμβα: Ο Ντρίζγκα στον Ολυμπιακό www.worldofvolley.com 
 Ο Ντρίζγκα στο Πρωτάθημα Πολωνίας www.plusliga.pl 
 Ο ξεχωριστός κύριος Ντρίζγκα (Εκτενές βιογραφικό, vid, pics) www.gazzetta.gr 

Κατηγορία:Πολωνοί πετοσφαιριστές
Κατηγορία:Πετοσφαιριστές Εθνικής Πολωνίας
Κατηγορία:Αθλητές στους Θερινούς Ολυμπιακούς Αγώνες 2016
Κατηγορία:Αθλητές στους Θερινούς Ολυμπιακούς Αγώνες 2020
Κατηγορία:Πετοσφαιριστές ΟΣΦΠ
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Ιππότες του Τάγματος της Αναγέννησης της Πολωνίας